MIDLERTIDIG TRENERAVTALE

Dette er en standard treneravtale utarbeidet av Advokatfirma Kleven & Kristensen på vegne av Norsk Toppfotball, og det er valgfritt om klubbene ønsker å benytte den. Det understrekes at det er flere hensyn som må vurderes når det skal inngås en treneravtale, det vil si at denne standardavtalen må «skreddersys» for å kunne ivareta hver enkelt klubbs behov. Det anbefales derfor at klubbene konsulterer advokat før forhandlingene om ny treneravtale påbegynnes.

Denne standardavtalen er uoppsigelig for begge parter i avtaleperioden, hvilket innebærer følgende:

* klubben kan ikke si opp treneren (og det gjelder selv om det foreligger saklig grunn etter arbeidsmiljølovens § 15-7)
* Treneren kan heller ikke si opp avtalen
* At avtalen er uoppsigelig legger til rette for at klubben kan kreve vederlag fra treneren og/eller ny klubb dersom treneren ønsker å «bytte» klubb i avtaleperioden
* Partene kan likevel heve avtalen med umiddelbar virkning dersom en av partene vesentlig misligholder sine forpliktelser etter avtalen

Avtalen har også bestemmelser om utkjøp i avtaleperioden. I den anledning presiseres følgende:

* At en forhåndsavtalt utkjøpsklausul (sluttpakke) ikke er gyldig dersom treneren ikke er klubbens øverste leder (hvilket han normalt ikke vil være), dvs at treneren lovlig kan nekte å akseptere sluttpakken (sluttpakken/utkjøpsklausulen blir dermed en opsjon for treneren).

KONTRAKT (ARBEIDSAVTALE)

OM MIDLERTIDIG TILSETTING AV PROFESJONELL

 FOTBALLTRENER – HOVEDTRENER A-LAG

for perioden *[dd.mm.åå]* til *[dd.mm.åå]*

(heretter benevnt som Avtaleperioden)

# Avtalepartene

Trener:Navn: [*fyll ut*]

Adresse: [*fyll ut*]

Nasjonalitet(er): [*fyll ut*]

(heretter benevnt som Treneren)

Klubb:

Navn: [*fyll ut*]

Org.nr.: [*fyll ut*]

Kontoradresse: [*fyll ut*]

Klubbrepresentants navn og adresse: [*fyll ut*]

(heretter benevnt som Klubben)

har inngått avtale om midlertidig tilsetting, jf. Arbeidsmiljøloven § 14-9, på de vilkår som følger av denne avtalen. Avtalen er ikke gyldig før den er signert av begge parter.

# Stilling og tittel

Treneren er tilsatt som hovedtrener for Klubbens A-lag for menn. Partene er enige om at oppgavene definert i denne kontrakten skal utgjøre 100 % stilling.

# Midlertidig ansettelse

Treneren er ansatt midlertidig i perioden [*dd.mm.åå*] til [*dd.mm.åå*] (heretter benevnt som Avtaleperioden), jf. arbeidsmiljøloven § 14-9 (1) e).

# Arbeidsoppgaver og forpliktelser

## Stillingsbetegnelse og arbeidsområder

Trenerens stillingsbetegnelse er hovedtrener for Klubbens A-lag for menn, jf. denne avtalens pkt. 1. Trenerens arbeidsområder og arbeidsoppgaver er nærmere beskrevet i denne avtalens vedlegg 1 (stillingsinstruks).

Treneren rapporterer til [……].

*[Merknad: Som Vedlegg 1 ligger forslag til stillingsinstruks. Denne må tilpasses i henhold til Klubbens behov].*

## Medvirkning i markeds- og medieoppgaver

Klubben besitter alle av Trenerens markedsrettigheter og har eksklusiv rett til å inngå de markedsavtaler som anses nødvendig for å danne grunnlag for finansieringen av Klubbens virksomhet. Klubben kan vederlagsfritt disponere individuelle bilder, levende bilder, gruppebilder og lagbilder, samt Trenerens navn, stemme og signatur til å oppfylle klubbens markedsavtaler og i Klubbens virksomhet. Disse rettighetene kan benyttes til blant annet annonser, fotokampanjer, radioreklame, internettreklame, sosiale medier, reklamefilmer, videoinnslag, produkter, emballasje og brosjyrer.

Treneren plikter å medvirke i Klubbens nevnte markedsavtaler og i Klubbens markedsarbeid for øvrig. Treneren kan ikke inngå private markedsavtaler uten etter Klubbens skriftlige forhåndsamtykke. Treneren skal opptre lojalt overfor Klubbens samarbeidspartnere, herunder bidra til at Klubbens spillere opptrer i henhold til inngåtte samarbeidsavtaler.

Treneren skal ikke stille opp i aktiviteter, for eksempel holde foredrag eller delta på tilstelninger og sammenkomster, for andre enn Klubbens sponsorer/samarbeidspartnere, uten at dette er skriftlig forhåndsgodkjent av Klubben.

Klubben skal informere Treneren om de markedsavtaler som omfatter Treneren og som forutsetter bruk av Treneren. Klubben skal videre informere Treneren om fremtidige markedsaktiviteter innen rimelig tid (og senest 2 uker før markedsaktivitetene starter) slik at Treneren kan planlegge og innrette seg i henhold til dette. I særlige tilfeller kan dog Klubben kreve at Treneren stiller opp på kortere varsel.

Treneren kan reservere seg mot å bli benyttet i markedsføring dersom slik medvirkning vil stride mot trenerens etiske eller moralske overbevisning. Dette forutsetter dog at Treneren har en fremtredende rolle i markedsføringen.

Klubben skal ta rimelig hensyn til Trenerens arbeidsbelastning når det pålegges Treneren å ta del i markedsarbeid.

Treneren skal stille seg til rådighet for medier i etterkant av kamper og i andre relevante sammenhenger så fremt det passer. Trenerens uttalelser skal være saklige og ikke være egnet til å svekke Klubbens goodwill og renommé. Treneren skal ikke uttale seg til media i saker som ikke omfatter Trenerens arbeidsoppgaver.

Treneren skal bruke det utstyr og den bekledning som klubben stiller til disposisjon til kamper og i treningssammenheng, samt i andre representasjonssammenhenger.

Ved brudd på disse bestemmelsene kan Treneren bli erstatningsansvarlig for Klubbens økonomiske tap.

# Arbeidssted

Arbeidet utføres på ulike steder avhengig av hvor relevante/aktuelle møter, treningssamlinger, kamper og eventuelle markedskampanjer avholdes. Treneren er innforstått med at stillingen krever stor reisevirksomhet. Klubben har kontorer i …. [sted] hvor Treneren disponerer kontorplass etter behov.

Ved utførelse av arbeidsoppgaver utenfor Klubbens kontorer, treningsfelt eller kamparena, skal Klubben dekke utgifter knyttet til Trenerens reise.

# Arbeidstid

Treneren er innforstått med at Treneren i relasjon til arbeidsmiljølovens bestemmelser er ansatt i en ledende stilling som ikke omfattes av arbeidstidsbestemmelsene i arbeidsmiljøloven, jf. arbeidsmiljøloven § 10–12 første ledd og har således ikke rett til kompensasjon for overtid. Det forventes at Treneren nedlegger den arbeidstid som er nødvendig for å oppfylle sine forpliktelser etter denne avtalen.

Treneren har rett til fri med lønn for å delta i relevante aktiviteter i regi av NFF og/eller internasjonale fotballforbund, samt i forbindelse med Norsk Fotballtrenerforenings årlige seminar under Cupfinalehelgen og inntil en uke til relevant videreutdanning/studier (utenfor sesongen).

# Lønn og andre ytelser

## Lønn

Stillingen lønnes med [*fyll ut*] per år, som utbetales med 1/12 hver måned med unntak for juni da det utbetales feriepenger som er opptjent det foregående år i stedet for ordinær månedslønn.

Lønnen utbetales på Klubbens ordinære lønningsdag den [*dato*] hver måned. Lønnen utbetales til Trenerens kontonr. [*fyll ut*]

Dersom A-laget rykker ned fra divisjonen A-laget var kvalifisert for på tidspunktet for inngåelsen av denne avtalen, reduseres lønnen med …… prosent f.o.m. 1. januar påfølgende år (f.o.m. det året A-laget spiller i den lavere divisjonen). Klubben kan i tillegg kreve at avtalt bonus justeres slik at den hensyntar Klubbens fremtidige økonomi og det forhold at Klubben skal spille i en lavere divisjon.

Dersom A-laget rykker opp til divisjonen den var kvalifisert for på tidspunktet for inngåelsen av denne avtalen, skal lønn og bonus justeres opp til det opprinnelige nivå f.o.m. 1. januar påfølgende år (f.o.m. det året A-laget spiller i den høyere divisjonen).

Klubben har rett til å foreta trekk i Trenerens lønn/bonus og/eller feriepenger for tilgodehavende Klubben måtte få på Treneren i anledning arbeidsforholdet, herunder blant annet ved feilutbetaling. Før lønnstrekket foretas skal Treneren varsles.

##  Andre ytelser

## Treneren har krav på følgende tilleggsytelser fra Klubben:

* [Fri telefon, inkludert internettabonnement og en mobiltelefon]
* [Bærbar datamaskin]
* [*Fyll ut annet ved behov*]

*[Merknad: Tilpasses partenes behov i den konkrete avtale. Ovennevnte punkter er kun eksempler].*

## Bonus

Partene har inngått bonusavtale som gir Treneren rett til tilleggsytelser etter bonusavtalens nærmere angitte vilkår. Bonusavtalen følger av denne avtalens vedlegg 2.

*[Merknad: Som Vedlegg 2 ligger forslag til bonusavtale. Denne må tilpasses i henhold til Klubbens policy].*

# Ferie og feriepenger

Ferie avholdes og feriepenger betales i henhold til ferieloven. Underretning om feriefastsetting gis i henhold til ferielovens § 6 (2).

Ferielovens § 7 nr. 1 om plassering av hovedferien gjelder ikke. Feriens plassering skal drøftes i fellesskap mellom arbeidsgiver og arbeidstaker.

Feriepenger beregnes iht. ferielovens bestemmelser.

# Sykdom og svangerskap

Ved sykdom og svangerskaps/fødselspermisjon mottar Treneren sykepenger/svangerskaps/fødselspenger i henhold til folketrygdloven. I den utstrekning Klubben forskutterer ytelsene etter folketrygdloven, tilfaller ytelsene fra folketrygden klubben.

Treneren skal melde fra til ansvarlig person i Klubben når Treneren har lovlig forfall og ikke kan oppfylle forpliktelser etter denne avtale. Melding om forfall skal meldes så snart Treneren blir klar over at Treneren ikke kan møte. For øvrig gjelder ordinære sykemeldingsregler.

# Forsikringer, pensjon og lisens

Klubben skal tegne og dekke kostnadene knyttet til lovbestemt yrkesskadeforsikring og reiseforsikring.

Treneren blir fra ansettelsestidspunktet tatt opp i Klubbens til enhver tid gjeldende kollektive pensjonsordning (OTP) på de vilkår som følger av avtale(r) med forsikringsselskapet.

Treneren skal delta på de kurs som er nødvendig for å tilfredsstille NFFs lisenskrav for å inneha den stillingen som følger av herværende avtale. Klubben skal dekke kostnader knyttet til slike kurs som er gjennomført i avtaleperioden.

# Annet arbeid eller virksomhet

Treneren har ikke anledning til å ta annet arbeid eller utøve virksomhet på annen måte innenfor de områder som omfattes av arbeidsforholdet med Klubben, med mindre Klubben har gitt skriftlig forhåndstillatelse.

Treneren skal ikke utøve lønnet eller ulønnet trenervirksomhet for andre enn Klubben, med mindre Klubben har gitt skriftlig forhåndstillatelse. Tilsvarende skal ikke Treneren påta seg tillitsverv eller arbeid som lagleder i andre klubber i samme idrett, med mindre Klubben har gitt skriftlig forhåndstillatelse.

# Arbeidsavtalens opphør

## Generelt om opphør

Ansettelsesforholdet er midlertidig og avsluttes uten forutgående oppsigelse den … (dato). Arbeidsavtalen er uoppsigelig i avtaleperioden. *(Trener som har vært ansatt i mer enn ett år, har krav på skriftlig varsel om tidspunktet for fratreden senest en måned før fratredelsestidspunktet).*

## Klubbens rett til å avslutte arbeidsforholdet

Begge parter er innforstått med at Treneren ikke er klubbens øverste leder og derfor ikke kan fraskrive seg sitt stillingsvern etter arbeidsmiljølovens § 15-7 på avtaletidspunktet. Gitt partenes behov for forutberegnlighet, herunder Trenerens tilsvarende rett til å terminere avtalen, jf. pkt. 11.3 under, har imidlertid Treneren på avtaletidspunktet uttrykkelig tilkjennegitt at han aksepterer at Klubben kan terminere denne avtalen uten grunn i avtaleperioden forutsatt at:

* Klubben betaler Treneren …. måneders etterlønn (beregnet av den lønnen Treneren har på termineringstidspunktet)
* Etterlønnen kan ikke overstige den totale lønnen som Treneren ville ha mottatt som følge av denne avtalen dersom arbeidsforholdet hadde bestått ut avtaleperioden.
* Etterlønnen skal utbetales i månedlige rater på Klubbens lønningsdag, og det skal trekkes skatt på ordinær måte. Det skal ikke beregnes feriepenger av etterlønnen, og etterlønnen danner ikke grunnlag for opptjening av pensjonsrettigheter.

Dersom Klubben ønsker å terminere denne avtalen etter ovennevnte bestemmelse skal den innkalle Treneren til et møte, og tilby Treneren en sluttavtale på de vilkår som fremgår over. Dersom Treneren – til tross for partenes avtale på avtaletidspunktet – likevel ikke aksepterer at Klubben terminerer denne avtalen, løper den videre etter sitt innhold.

Klubben kan under enhver omstendighet avskjedige Treneren med øyeblikkelig virkning dersom vilkåret i aml. § 15-14 om avskjedigelse er oppfylt. Dette vilkåret anses blant annet som oppfylt dersom:

1. Treneren opptrer på en slik måte at det klart kan skade idrettsarbeidet eller idrettens anseelse, eller
2. Treneren opptrer i strid med Klubbens, NFFs eller NIFs lover, retningslinjer eller etiske verdier
3. Treneren selv benytter og/eller ikke aktivt motarbeider utøveres bruk av dopingmidler og/eller narkotiske stoffer
4. Treneren misligholder deler av sine arbeidsoppgaver vesentlig

## Trenerens rett til å avslutte arbeidsforholdet

Treneren har rett til å terminere denne avtalen dersom Treneren eller Trenerens nye arbeidsgiver betaler Klubben en kompensasjon på NOK ……. Kompensasjonen kan dog ikke overstige den totale lønnen som Treneren ville ha mottatt som følge av denne avtalen dersom arbeidsforholdet hadde bestått ut avtaleperioden. Denne avtalen opphører i så fall på det tidspunkt kompensasjonen er mottatt av Klubben.

I anledning ovennevnte forhold skal Treneren varsle Klubben skriftlig før Treneren innleder forhandlinger med en potensiell ny arbeidsgiver.

Treneren kan under enhver omstendighet heve arbeidsavtalen med umiddelbar virkning dersom Klubben vesentlig misligholder arbeidsavtalen.

# Samtykke til behandling av personopplysninger

Treneren samtykker til at Klubben kan behandle sensitive og ikke sensitive personopplysninger tilknyttet Trenerens arbeidsforhold og som et ledd i Klubbens personaladministrasjon.

# Fair Play. Forholdet til idrettens bestemmelser.

Treneren plikter i avtaleperioden å være medlem av Klubben.

Treneren aksepterer gjennom denne avtalen og medlemskapet i Klubben å overholde bestemmelsene i NIFs lov, herunder særlig NIFs lov kapittel 12 vedrørende doping. Treneren aksepterer videre at sanksjoner og reaksjoner foreskrevet og/eller hjemlet i NIFs og NFFs lover og bestemmelser kan ilegges dersom Treneren bryter disse bestemmelsene.

Treneren kan verken direkte eller indirekte delta i veddemål eller pengespill i tilknytning til kamper der Klubbens egne lag er involvert, eller på noe vis medvirke til eller forsøke å medvirke til bestikkelser, eller forsøke å påvirke resultatet eller enkelthendelser i en kamp gjennom usportslig adferd.

Dersom Treneren er i kontakt med personer som forsøker å få Treneren til å påvirke resultatet eller enkelthendelser i en kamp gjennom usportslig adferd, skal Treneren omgående informere Klubben og NFF om dette.

Dersom Treneren blir kjent med at spillere tilknyttet Klubben kan være involvert i ulovlig pengespillvirksomhet, skal Treneren umiddelbart rapportere dette til Klubben ved daglig leder.

# Taushetsplikt

Treneren er forpliktet til å bevare absolutt taushet overfor uvedkommende om Klubbens virksomhet, forretningsanliggende eller personopplysninger som vedkommende får kunnskap om eller rådighet over i forbindelse med ansettelsesforholdet, i den grad opplysningene ikke er offentlige eller allment kjent. Taushetsplikten omfatter også forhold som gjelder ansatte, styremedlemmer, spillere, sponsorer/samarbeidspartnere eller andre forbindelser.

Treneren har ikke adgang til å benytte interne eller fortrolige forretnings- eller virksomhetsopplysninger/-materiale til annet formål enn for å utføre sitt arbeid for Klubben.

Forpliktelsene etter denne bestemmelsen gjelder både under arbeidsforholdet og etter arbeidsforholdets opphør.

# Tvister

Enhver tvist vedrørende denne avtale som ikke hører under FIFAs, NFFs eller NIFs straffebestemmelser, skal søkes løst i minnelighet. Partene skal lojalt og etter beste evne søke å bidra til at løsningen skjer ved forhandling.

Dersom løsning ikke oppnås i minnelighet, skal tvisten løses i henhold til arbeidsmiljølovens regler.

Idrettens tvisteløsninger kan bare benyttes i den utstrekning dette er forenlig med arbeidsmiljølovens bestemmelser.

# Konfidensialitet

Partene forplikter seg til å holde innholdet av denne kontrakten konfidensielt, med mindre partene enes om annet.

Dato: *[dd.mm.åå]*

............................................................. .............................................................

 Klubbens signatur Trenerens signatur

Arbeidsavtalen er i to originale eksemplarer som begge partene har signert. Klubben og Treneren beholder ett eksemplar hver.

Arbeidsavtalen har følgende vedlegg:

* [Vedlegg 1 – Stillingsinstruks]
* [Vedlegg 2 - Bonus]

 [*Fyll ut annet ved behov*]

STILLINGSINSTRUKS

VEDLEGG 1

STILLINGSINSTRUKS

# Trenerens sportslige forpliktelser

## Innledning

I det følgende oppstilles konkrete oppgaver som Treneren plikter å utføre i hhv. perioden frem til sesongstart, underveis i sesongen og etter endt sesong.

## Plikter i perioden frem til sesongstart

Treneren skal forut for hver sesong ha ansvar for at følgende forhold utføres og følges opp:

* [At det settes resultatmål og prioriterte sportslige utviklingsmål for A-laget]
* [At det utarbeides en planoversikt for årets treningsopplegg.]
* [At det utarbeides individuelle og generelle programmer for lagets fysiske, tekniske og taktiske trening.]
* [At det utarbeides planoversikt for de tester spillerne skal utføre gjennom året, herunder at det utarbeides skjema for nedtegning av testresultat]
* [Plan over treningskamper]
* [Planoversikt for spillemøter og støtteapparatsmøter. Det skal avholdes minst tre hhv. spillermøter og støtteapparatsmøter; før sesong, midtveis i sesong og etter sesong.]
* [At det utarbeides et kampevalueringsskjema til bruk for analyse av lagets kamper]
* [At det føres referat fra spillersamtaler med alle spillerne i A-stallen (minst én spillersamtale med samtlige spillere i stallen forut for sesong)]
* [*Fyll ut annet ved behov*]

*[Merknad: Partene plukker selv ut, samt utfyller andre punkter, i tråd med det som avtales i det konkrete tilfellet. Ovennevnte liste har kun som formål å være retningsgivende.]*

Ovennevnte arbeid skal utføres i samarbeid med Klubbens øvrige sportslige støtteapparat. Resultatet av arbeidet skal nedtegnes skriftlig og forelegges daglig leder (evt. Styret) forut for hver sesong.

## Plikter underveis i sesong

Treneren skal underveis i sesongen ha ansvar for at følgende forhold utføres og følges opp:

* [At det midtveis i sesongen utarbeides statusrapport for det sportslige arbeidet. I statusrapporten skal Treneren og øvrig støtteapparat evaluere hvordan man ligger an i forhold til opprinnelig resultat- og utviklingsmål, herunder foreta eventuelle justeringer av disse.]
* [At opprinnelig planoversikt for treningsopplegg evalueres og eventuelt justeres]
* [At spillernes testresultat nedtegnes i resultatskjema]
* [At det utarbeides individuelt tilpassede programmer for det treningsarbeidet spillerne skal gjøre i eventuell sommerferie]
* [At det føres referat fra spillersamtaler (minst én spillersamtale med samtlige spillere i stallen underveis i sesong)]
* [At det føres referat fra spillermøter og støtteapparatsmøter]
* [At kampevalueringsskjemaene fylles ut og følges opp for hver kamp]
* [*Fyll ut annet ved behov*]

*[Merknad: Partene plukker selv ut, samt utfyller andre punkter, i tråd med det som avtales i det konkrete tilfellet. Ovennevnte liste har kun som formål å være retningsgivende.]*

Ovennevnte arbeid skal utføres i samarbeid med Klubbens øvrige sportslige støtteapparat. Resultatet av arbeidet skal nedtegnes skriftlig og forelegges daglig leder (evt. Styret) underveis i hver sesong.

## Plikter etter endt sesong

Treneren skal etter endt sesong ha ansvar for at følgende forhold utføres og følges opp:

* [At det utarbeides statusrapport for årets sportslige arbeid. I statusrapporten skal Treneren og øvrig støtteapparat evaluere hvordan sesongen har gått med utgangspunkt i opprinnelig resultat- og utviklingsmål, samt vurdere årsak til eventuelle avvik, herunder hva som kan/bør forbedres i perioden frem til neste sesong.]
* [At det utarbeides en planoversikt for treningsopplegget som skal gjelde frem til oppstart for neste sesongoppkjøring]
* [At det føres referat fra spillersamtaler med alle spillerne i A-stallen (minst én spillersamtale med samtlige spillere i stallen etter sesong)]
* [At det føres referat fra spillermøter og støtteapparatsmøter avholdt etter sesong]
* [*Fyll ut annet ved behov*]

*[Merknad: Partene plukker selv ut, samt utfyller andre punkter, i tråd med det som avtales i det konkrete tilfellet. Ovennevnte liste har kun som formål å være retningsgivende.]*

Ovennevnte arbeid skal utføres i samarbeid med Klubbens øvrige sportslige støtteapparat. Resultatet av arbeidet skal nedtegnes skriftlig og forelegges daglig leder (evt. Styret) etter endt i hver sesong.

**2. Eiendomsrett og immaterielle rettigheter**

Treneren overdrar til arbeidsgiver eksklusiv utnyttelsesrett til ethvert åndsverk eller andre immaterielle rettigheter som arbeidsgiver bidrar til å fremskaffe i ansettelsesforholdet med klubben. Klubben er berettiget til å om- og bearbeide verket samt overdra utnyttelsesretten til andre uten Trenerens samtykke.

Ved eventuell fratreden skal alt materiale om klubben som er i Trenerens besittelse, og som tilhører klubben, tilbakeleveres klubben.

BONUSAVTALE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Resultatbonus

Klubben utbetaler følgende bonus til Treneren:

*Merknad:*

* *Dersom bonus skal virke motiverende må treneren kunne påvirke de forhold som danner grunnlag for bonusen.*
* *Bonus bør knyttes til sikre inntektskilder som f.eks. plassering på tabell, og/eller være relatert til klubbens overskudd (evt. driftsoverskudd).*
* *Bonus som en ren overskuddsdeling vil normalt ikke inngå i feriepengegrunnlaget. Øvrige bonuser vil normalt inngå i feriepengegrunnlaget.*
* *Klubbene bør vurdere om det skal være en forutsetning for å få utbetalt bonus at klubben har gått med overskudd (Et «overskudd» kan f.eks. knyttes opp mot ordinært omsetningsoverskudd, driftsoverskudd eller overskudd ift budsjett). Dersom det er inntatt et slikt forbehold bør utbetaling av eventuell bonus skje etter at det er avklart om det foreligger «overskudd».*
1. Seriebonus:

1. plass kr [*fyll ut*]

2. plass kr [*fyll ut*]

3. plass kr [*fyll ut*]

4-6 plass kr [*fyll ut*]]

1. NM-bonus

1. plass kr [*fyll ut*]

2. plass kr [*fyll ut*]

Semifinale kr [*fyll ut*]

1. Bonus for deltakelse i internasjonale cuper [*definer nærmere etter behov*]

Hjemmekamper seier kr [*fyll ut*] uavgjort kr [*fyll ut*]

Bortekamper seier kr [*fyll ut*] uavgjort kr [*fyll ut*]

Avansement fra gruppespill kr [*fyll ut*]

[*Fyll ut annet – evt. videre avansement*]]

*[Merknad: Partene plukker selv ut, samt utfyller andre punkter, i tråd med det som avtales i det konkrete tilfellet. Ovennevnte lister har kun som formål å være retningsgivende.]*

# Forutsetninger for retten til bonus

Selv om laget oppnår de resultater som er listet opp i punkt 1 ovenfor, har Treneren likevel ikke rett til bonus dersom:

* [Treneren har sagt opp og fratrådt sin stilling før endt sesong det år bonusen gjelder. ]
* [Treneren, før endt sesong det år bonusen gjelder, er sagt opp eller avskjediget i henhold til arbeidsmiljølovens kapittel 15, med mindre det ved rettskraftig dom fastslås at oppsigelsen eller avskjeden var urettmessig.]
* [*Fyll ut evt. andre forutsetninger som for eksempel at bonus forutsetter overskudd*]

*[Merknad: Partene plukker selv ut, samt utfyller andre punkter, i tråd med det som avtales i det konkrete tilfellet. Ovennevnte lister har kun som formål å være retningsgivende.]*

# Utbetaling

Bonus utbetales som et engangsbeløp innen en måned etter endt sesong det år bonusen gjelder. [Merk: dersom partene har avtalt at bonus forutsetter et overskudd, må utbetalingstidspunktet flyttes til etter at klubben har avklart om vilkåret for bonus foreligger.]

Bonus utbetales til Trenerens lønnskonto [*Fyll ut*]. Det trekkes skatt av beløpet før utbetaling i samsvar med alminnelige regler. Det skal beregnes feriepenger av bonusen.

*[Merknad: Etter ferieloven skal det beregnes feriepenger av bonus når denne er et resultat av personlig arbeidsinnsats (prestasjonsbasert)]*

# Signaturer

Dato: *[dd.mm.åå]*

............................................................. .............................................................

 Klubbens signatur Trenerens signatur

Bonusavtalen er i to originale eksemplarer som begge partene har signert. Klubben og Treneren beholder ett eksemplar hver. Bonusavtalen vedlegges Arbeidsavtalen.